
Oferta de carte-8 
                 
                   
                 Cu deosebit respect va facem cunoscut ca parohia noastră a publicat 
sau a achiziţionat o serie de lucrări, pe care le are disponibile pentru vânzare.          
Ne-ar face plăcere ca să binevoiţi şi Dvs. să vă număraţi printre cei ce se 
înfruptă din hrana spirituală ce-o oferă aceste lucrări. 
                 De 18 ani publicăm,- cu greutăţi pe care numai Dumnezeu le ştie -, la 
nivelul unui sat uitat de lume, sute de titluri de cărţi şi broşuri cu conţinut 
teologic, istoric, literar, pe care le răspândim în parohia noastră, în ţară şi în 
străinătate în sistemul ,,cartea prin poştă”, cu convingerea că prin aceasta facem 
un act de apostolat pentru Domnul Hristos şi în acelaşi timp slujim cultura şi 
neamul românesc. Nu avem nici o susţinere decât de la Dumnezeu şi de la 
cititorii noştri. Fiindcă am publicat lucrări pe înţelesul dumnealor  şi care au 
răspuns căutărilor  spirituale ale omului de astăzi, am putut rezista inflaţiei, 
concurenţei şi răutăţii  multora, care au căutat să ne pună piedici.  
                  Vă rugăm şi pe Dvs., dacă simţiţi şi trăiţi creştineşte şi româneşte, să 
ne ajutaţi în această nobilă lucrare. Ajutorul Dvs. poate îmbrăca forme diverse. 
Vă cerem îngăduinţa să vă sugerăm câteva: 
1. -să ne comandaţi din lucrările disponibile pentru nevoile Dvs.; 
2. -să ne comandaţi lucrări, pe care să încercaţi să le răspândiţi Dvs. 
înşivă în cercul Dvs. de cunoscuţi şi prieteni; 
3. -să recomandaţi  rudelor, cunoscuţilor şi prietenilor dvs. lucrările 
noastre şi poate se vor găsi printre dânşii oameni interesaţi să le 
comande; 
4. - să ne trimiteţi cât mai multe adrese de e-mail, pentru a trimite noi 
ofertele pentru cărţile ce le avem disponibile acum şi în viitor; 
5. - alte forme de ajutor, pe care le consideraţi potrivite. 
         În cazul în care mesajul nostru nu vă interesează sau vă deranjează, 
va rugăm să ne scuzaţi, eventual să ne daţi un semn ca să ştergem pentru 
totdeauna adresa Dvs. din evidenţele noastre. 
                     Aşadar, avem disponibile următoarele lucrări: 

1. A. Silvestri, Frumuseţea lumii cunoscute, Buc., Editura 
,,Carpathia Press”, 2009, 56 pag., hârtie cretată, numeroase 
gravuri, copertă color, broşată, 5 lei). Cartea cuprinde 50 eseuri, 
însemnări şi schiţe ale regretatului cărturar  Artur Silvestri, scrise 
în ultimele 50 zile ale vieţii sale, din momentul când i s-a stabilit 
diagnosticul şi până în ziua când şi-a dat duhul. Citind aceste 
pagini te convingi de frumuseţea vieţii, a naturii, a prieteniei, a 
valorilor morale şi estetice fundamentale, pe care autorul le vedea 
cu ochii celui care îşi ia rămas bun în fiecare zi de la lume şi de la 
viaţă. Este o înălţătoare pledoarie pentru viaţă! 
 
2. Pr. Prof. Dr. Al. Stănciulescu-Bârda şi Cristian Stănciulescu-
Bârda, Bibliografia Revistei ,,Biserica Ortodoxă 
Română”(1874-2004), vol. III(format A5, 930 pag., copertă 
policromă, carton lucios, 40 lei). Acest volum prelucrează după 
normele stabilite de Academia Română pentru lucrările 
bibliografice aprox. 13.000 articole, studii, documente, 
manuscrise, recenzii, reportaje, însemnări cu caracter istoric 
privind Istoria Bisericii Ortodoxe Române şi Istoria României, 
publicate timp de 130 de ani în principala revistă a Bisericii 
Ortodoxe Române de cei mai renumiţi istorici români. Cartea 
este un adevărat tezaur pentru tot iubitorul de istorie românească, 
fie că este cercetător, fie profesor, doctorand, student, preot sau 
laic. Având în vedere că cele mai importante materiale sunt 
însoţite şi de câte un rezumat telegrafic, care-l face accesibil şi 
omului de rând, cititorului dornic să cunoască mai multe despre 
trecutul neamului său, cartea este pe cât de utilă, pe atât de 
necesară. 
 
3. Grigore Maerean, Chemări la Domnul, vol.VII(format A5, 206 
pag., coperta policromă, hârtie offset, 12 lei). Părintele Grigore 
Maerean vieţuia până de curând la Mânăstirea Lainici din jud. 
Gorj.  Până în urmă cu câţiva ani nu publicase nici o carte. 
Scrisese însă mai multe, le copiase în singurătatea chiliei sale şi 
le dăruise apoi celor ce socotea dânsul că le sunt de folos. Tiparul 
a început să-l fascineze încă de la apariţia primului volum. A 
adunat cum a putut ceea ce risipise prin vreme şi iată ca azi oferă 
cititorului cel de-al şaselea volum tipărit şi încă tot pe atâtea îşi 
aşteaptă rândul la tipar. Părintele Grigore Maerean abordează un 
stil de predică mai puţin uzitat în ultimii ani. Este stilul de 
predică al lui Ioan Botezătorul, stilul de predică folosit de 
majoritatea profeţilor Vechiului Testament. Din predica lui Ioan 

Botezătorul cunoaştem doar câteva fragmente din Noul 
Testament, dar acestea sunt suficiente, ca să ne uimească prin 
francheţea, curajul şi forţa cu care sunt rostite. Acelaşi lucru se 
petrece şi cu predica părintelui Grigore Maerean. Predicile lui nu 
sunt făcute spre a  fi scrise, ci vorbite. De fapt, aceasta se va 
surprinde din însuşi conţinutul lor. Se adresează direct  
interlocutorului, fără menajamente, fără  ocolişuri diplomatice, 
fără teama că l-ar putea supăra. Este conştient că are o misiune 
sacră, aceea de a lupta contra răului moral din lume şi pentru 
acesta nu se sfieşte să ia securea şi să taie păcatul de la rădăcină. 
Predica părintelui Grigore Maerean necesită nu numai  
cunoaşterea realităţilor lumii contemporane sub aspect religios-
moral, ci şi o îndelungată experienţa de viaţă personală. Acestea 
se coroborează armonios cu o credinţă puternică şi cu o bună 
cunoaştere a psihologiei umane, atât individuale, cât şi colective. 
Întrebarea firească ce se poate pune este aceea dacă poate fi 
actual un asemenea gen de predici. Ca preot, cu o experienţă de 
predicator de peste treizeci de ani, consider că este foarte 
necesară. Această convingere se bazează şi pe faptul că primele 
cinci volume ale părintelui Grigore Maerean s-au bucurat de un 
succes surprinzător la cititori. Tirajele au fost repede epuizate şi, 
ceea ce consider mai  important, este faptul că fragmente din 
aceste volume au fost preluate de către numeroase reviste şi chiar 
ziare din ţară şi străinătate şi oferite ca hrană spirituală cititorilor 
lor. Tocmai aceasta ne determină să scoatem şi prezentul volum, 
convinşi fiind că el va contribui din plin la asanarea religios - 
morală a societăţii româneşti contemporane, va contribui la 
întărirea credinţei creştine ortodoxe. Primim şi înscrieri pentru 
primele şase volume, în vederea unei apropiate reeditări, cât şi 
pentru vol. VIII-X, care sunt în curs de apariţie. 
 
4. Alexandru Nemoianu, Fragmente din vremea 
persecuţiilor(format A5, Ed. Carpathia Press, 80 pag., copertă 
policolor, 6 lei). Autorul este renumit în ţară şi străinătate prin 
studiile sale din domeniul istoriei, arheologiei, filozofiei culturii, 
publicisticii, cât şi prin creaţiile literare. Cartea de faţă conţine un 
grupaj de articole de maximă actualitate. Ea este, aşa cum spune 
regretatul Dr. Artur Silvestri ,,un impresionat document de 
atitudine creştină, încuviinţată într-o manieră aproape 
,,martirică” şi unul din rarele exemple de acţiune intelectuală 
lucidă într-o epocă de incalculabilă depravare socială. Rostul ei 
se va vedea acum şi va rămâne şi în viitor un reper ce depăşeşte 
marginile vremii nedesluşite”. 

5. Alexandru Nemoianu, Iluminări(format A5, Ed. Carpathia Press, 
88 pag., copertă policromă, 6 lei). Un tulburător jurnal ţinut de 
autor în anii 2007-2008, în care cunoaştem realităţi din ţară şi din 
străinătate, oameni, fapte şi întâmplări, dar, mai presus de toate, 
cunoaştem un  Om, un cărturar de elită, care încearcă, cu 
posibilităţile de care dispune, să contribuie la înnobilarea şi 
înfrumuseţarea lumii  prin care călătoreşte. 
 
6. Adrian Botez,  Ruguri. România sub asediu(format A5, ed. 
Carpathia Press, 200 pag., copertă policolor, 8 lei). Autorul este 
contemporan al nostru, om de aleasă cultură, universitar şi 
publicist, care analizează cele mai arzătoare probleme cu care se 
confruntă societatea noastră postrevoluţionară. Din fiecare 
paragraf se desprinde puterea de analiză, logica impecabilă, stilul 
inconfundabil. Fiecare capitol este un articol apărut în ultimii ani 
în revistele editate on-line de regretatul Dr. Arthur Silvestri. 
 
 
7. Nifon Criveanu, Cugetări şi maxime pentru viaţă(format A5, 
432 pag., copertă policromă, 20 lei). Întotdeauna mi-au plăcut 
maximele şi cugetările. Am parcurs multe lucrări de acest gen, 
mi-am cumpărat astfel de cărţi de câte ori le-am aflat prin librării, 
am alcătuit eu însumi mai multe culegeri. Şi, totuşi, cartea 
aceasta alcătuită de fostul mitropolit al Olteniei, Nifon Criveanu, 
mi s-a părut a fi altceva decât cele ce am întâlnit. Am citit-o cu 
mulţi ani în urmă, dar nu m-am putut despărţi de amintirea ei. 
Multe cugetări din ea mi-au rămas în memorie şi le-am citat cu 
plăcere ori de câte ori s-a ivit prilejul, ca pe nişte jaloane 
orientative pe drumul vieţii. M-am întrebat chiar de unde vine 
acest interes, această ataşare de cartea ierarhului oltean. Cred că 
am găsit până la urmă răspunsul: este alcătuită de un om cu 
multă ştiinţă de carte, care şi-a selectat cu grijă lecturile, 
convins  fiind de efemeritatea vieţii pământeşti şi de importanţa 
fiecărei clipe ce ne este dată; este alcătuită de un om cu un 
bogat fond de cultură teologică, care a filtrat cu grijă orice citat 
ce l-a înscris în agenda sa de lucru; este alcătuită de un om, 
care a vrut ca prin această carte să facă o lucrare de apostolat 
în lume, o prelungire a misiunii sale pastoral-misionare. Am 
socotit ca o datorie de conştiinţă reeditarea acestei lucrări. Ea este 
în primul rând ziditoare şi de suflet şi abia în al doilea rând 
delectează mintea. Fiecare capitol al cărţii este ca o mică şedinţă 
sinodală, în care îşi spune fiecare participant părerea despre tema 

dată, dorind să fie cât mai convingător. Unii autori citaţi sunt din 
literatura patristică veche şi nouă; alţii sunt din cultura română şi 
universală. Întâlnim uneori chiar nume necunoscute nouă, 
generaţiilor de azi. Autorii respectivi erau publicişti de renume la 
începutul veacului trecut.  Cred că mitropolitul Nifon Criveanu a 
urmărit în primul rând încărcătura ideatică, frumuseţea cugetării 
şi doar în ultimul rând a fost interesat de numele autorului. El a 
socotit, fără îndoială, că aceşti sâmburi de înţelepciune sunt 
picături de cugetare divină risipite pe pământ şi tocmai   de aceea 
pentru el a contat mai puţin dacă acele cugetări au răsărit pe 
drum, pe teren pietros, în mărăcini sau în pământ bun. Important 
a fost pentru el că sunt de origine divină şi trebuie adunate cu 
grijă, făcute snop şi oferite cititorului ca hrană, ca medicament, 
ca izvor de fericire spirituală. 
 
8. Artur Silvestri, Modelul omului mare(format A5, 112 pag., 
copertă policromă, 7 lei). Cartea este tipărită de Editura 
Carpathia Press şi cuprinde convorbiri şi corespondenţă între 
regretaţii  Dr. Artur Silvestri şi Mitrop. Antonie Plămădeală. Sunt 
abordate cele mai diverse teme de maximă actualitate, pe care cei 
doi le dezbat cum numai ei puteau să o facă. Lectura ei este un 
exerciţiu intelectual şi spiritual de înalt nivel calitativ. 
 
9. Cuvinte pentru urmaşi, vol.II(format A5, 216 pag., copertă 
policromă, 10 lei). Cartea este tipărită la Editura Carpathia Press 
şi este concepută şi îngrijită de regretatul Dr. Artur Silvestri. 
Cuprinde  mărturiile a zeci de oameni de cultură  din ţară şi 
străinătate, dintre care mulţi foarte cunoscuţi şi unanim apreciaţi, 
cu privire la crezul lor literar, artistic, la propriile opere ori ale 
altora. Cartea reuşeşte să contureze chipul Omului Român 
dintotdeauna şi de peste tot, cu înălţările şi  poticnirile sale, cu 
idealurile şi decepţiile sale în contextul unei  lumi tot mai 
secularizate. 
 
10. Pr. D. Bălaşa, Marele atentat al Apusului papal împotriva 
independenţei daco-românilor(format A5, 192 pag., copertă 
policromă, 8 lei). Părintele Dumitru Bălaşa se dovedeşte a fi, - şi 
în cazul de faţă-, ca preot şi istoric, un bătrân al naţiei sale. 
Repune în discuţie evenimente istorice, documentează fiecare 
afirmaţie, ne prezintă lucruri, pe care le consideram 
arhicunoscute, ori altele mai puţin cunoscute şi ne face să cădem 
pe gânduri. Ne dă sfaturi cu discreţie, dar mai degrabă ne ajută să 
ajungem la concluzii. Nu îndeamnă la ură şi şovinism, ci doar la 

cumpătare, prudenţă şi obiectivitate. Papalitatea pentru el este 
elementul-cheie, care a condus din umbră multe dintre 
evenimentele ce au adus atâta suferinţă strămoşilor şi moşilor 
noştri, care au provocat ură şi războaie între popoare. Neamurile 
au fost adevăraţi pioni de şah, pe care papa i-a folosit ca să-şi 
atingă scopurile, să-şi întindă stăpânirea. Dacă astăzi atâţia 
consideră legăturile ce se ţes vizibil între lumea ortodoxă şi cea 
romano-catolică drept o binecuvântare, un dar al papalităţii, 
părintele Bălaşa ne îndeamnă la prudenţă şi la multă, multă 
atenţie. Calul troian prezintă multe surprize şi de aceea e bine să 
fim suficient de maturi în abordarea evenimentelor. Părintele 
Bălaşa ne învaţă, pur şi simplu, să cunoaştem şi altfel istoria 
decât am învăţat-o în şcoală. 
 
11. Coloana Infinitului, vol.I(format A5, 288 pag., copertă 
policromă, 12  lei). Cartea este realizată de Pr. Al. Stănciulescu-
Bârda şi cuprinde aproape 2500 de maxime şi cugetări selectate 
din  operele cele mai reprezentative ale culturii române dintru 
începuturi până la 1848. Volumul al II-lea se află la tipar şi 
cuprinde perioada 1848-1918, iar volumul III, aflat în fază de 
finisare, va cuprinde perioada 1918-1948. Cugetările sunt grupate 
pe teme şi probleme. Fiecare volum este însoţit de indici tematici 
şi de autori. Deocamdată, avem mulţumirea sufletească, pe de o 
parte, pentru că am deschis un şantier, care nu se va termina 
niciodată, fiindcă nici poporul român nu va dispărea de pe scena 
istoriei şi mereu va avea gânditori şi oameni de condei, iar pe de  
altă parte, pentru că am adunat din vechile opere româneşti acei 
sâmburi sapienţiali atât de necesari zidirii sufleteşti şi coordonării 
ţinutei morale a omului dintotdeauna. Dacă această lucrare va fi 
de folos cititorilor noştri pentru înălţarea lor spirituală, idealul 
nostru înseamnă că va fi atins şi misiunea de propoveduitori ai 
cuvântului  înţelept împlinită. 
 
12. Al cincilea patriarh(format A5, 96 pag., coperta policroma, 6 
lei). Volumul este realizat de Dr. Artur Silvestri si cuprinde zeci 
de articole cu caracter memorial, semnate de diferite personalităţi 
din ţară şi străinătate din domeniul bisericesc, cultural, politic, 
social etc. referitoare la fostul patriarh al Bisericii Ortodoxe 
Române, Teoctist. Aflam lucruri deosebit de interesante, care 
privesc nu numai viata si personalitatea unui om, ci si aspecte 
ilustrative, uneori de referinţă, ale istoriei şi vieţii societăţii 
noastre din diferite momente. Este o carte tentantă, o carte de 

literatura memorialista, în care ne regăsim epoca, semenii şi, de 
ce nu, pe noi înşine. 
 
13. Patriarhul Ardelean(format A5, 160 pag., coperta policroma, 8 
lei). Lucrarea este realizata de Dr. Artur Silvestri. Cuprinde zeci 
de studii, eseuri şi evocări despre scriitorul şi omul de cultură 
Raoul Sorban. Ca şi în cadrul lucrării  Al cincilea patriarh, 
prezentată mai sus, materialele cuprinse în carte vorbesc în 
primul rând despre o mare personalitate, dar, în realitate, vorbesc 
despre o epoca istorică prin care a trecut şi trece societatea 
românească. Este o lucrare de literatura memorialistică şi mai 
mult decât aceasta. 
 
14. Bibliografia Revistei ,,Biserica Ortodoxă Română”(1874-
2004), vol. II( format A5, 706 pag., 25 lei). Revista ,,Biserica 
Ortodoxă Română” este una dintre cele mai vechi publicaţii 
româneşti, cu apariţie neîntreruptă. În ea au publicat o bună parte 
din personalităţile vieţii bisericeşti şi culturale din sec. XIX-XXI, 
însumând peste 22.000 unităţi bibliografice(studii, articole, 
recenzii, reportaje etc.). Lucrarea prezentată aici este o lucrare de 
pionierat, fiindcă este pentru prima dată când o revistă 
bisericească de maximă importanţă este bibliografiată pe o 
perioada atât de îndelungată de 130 ani.  Cartea este un adevărat 
tezaur de informaţie bibliografică şi un excelent instrument de 
studiu. A fost realizată în trei volume. Volumul I a apărut anul 
trecut şi s-a epuizat. Acela cuprindea materialele privitoare la 
bazele creştinismului( Sf. Scriptură în general, Vechiul 
Testament, Noul Testament, Arheologie Biblică),  strădaniile 
Sfinţilor Părinţi şi teologi de a le înţelege şi 
aprofunda(Dogmatica, Morala, Filozofia creştină),cât şi 
mijloacele şi strategiile prin care creştinismul s-a putut răspândi 
în lume(Liturgică, Drept canonic, Omiletică, Catehetică, 
Pastorală, Pedagogie creştină şi Muzică). Volumul II îşi 
propune să prezinte creştinismul în special şi religia în general ca 
fenomen istoric ce s-a dezvoltat de-a lungul veacurilor în 
contextul unor realităţi culturale, sociale şi politice(Istoria 
Bisericii Universale, Ecumenismul, Bizantinologia, Patrologia, 
Istoria Religiilor, Etnografia şi Folclorul). Volumul al treilea 
este gata de tipar. În cele peste 930 pagini ale sale, cuprinde peste 
13.000 unităţi bibliografice referitoare la dezvoltarea 
creştinismului la poporul roman(Istoria Bisericii Ortodoxe 
Române, Istoria României). Lucrarea e realizată de Pr. Al. 
Stănciulescu-Bârda şi Cristian Stănciulescu-Bârda. Precizăm că 

primim nu numai comenzi pentru volumele II şi III, ci şi înscrieri 
pentru vol. I, care  va fi reeditat anul viitor. 
 
15. Pr. Al. Stănciulescu-Bârda, De la daci la Meşterul Manole         
(format A5, 20 pag., coperta policroma, hârtie offset, 2 lei). 
Lucrarea a constituit iniţial comunicare la un congres 
internaţional. Analizează comparativ conceptul de jertfă în religia 
dacă şi folclorul românesc. 
 
16.  Bucate de post(424 pagini format A-5, câteva sute de reţete, 
coperta policromă plastifiată,  12 lei). Câte un exemplar din acest 
volum a fost  donat fiecărei familii din parohie, cât şi celor din 
afara parohiei, care ne-au dat o mână de ajutor până acum.  
              
           Acestea sunt, deocamdată, cele disponibile. În viitorul apropiat, cu 
acordul Dvs., vă vom comunica noile apariţii. 
            Sănătate, pace şi bucurii să vă dea Dumnezeu!            
                                       Pr. Prof. Dr. Al. Stănciulescu-Bârda 

